Neha Kakkar ने 'कोका कोला' सॉन्ग पर जमकर लगाए ठुमके, बार-बार देखा जा रहा Dance Video  
नेहा कक्कड़ के वीडियो की धूम
डीजे मार्शमैलो के साथ जमकर किया डांस
नेहा ने भाई टोनी के साथ मिलकर गाया है 'कोका कोला' सॉन्ग
नेहा कक्कड़ (Neha Kakkar) की आवाज जितनी पॉपुलर है, सोशल मीडिया पर बॉलीवुड सिंगर के वीडियो उतने ही तहलका मचाते हैं. नेहा कक्कड़ (Neha Kakkar) ने अपने इंस्टाग्राम पर एक वीडियो डाला है जिसमें वे 'कोका कोला' सॉन्ग (Coca Cola Song) पर वर्ल्ड फेमस अमेरिकी डीजे मार्शमैलो (Marshmello) के साथ जमकर ठुमक रही हैं. डीजे मार्शमैलो (Marshmello) इन दिनों भारत आए हुए हैं और यहां परफॉर्म कर रहे हैं. डीजे मार्शमैलो की एक खासियत यह है कि वे अपना चेहरा नहीं दिखाते हैं और चेहरे को हमेशा कवर करके रखते हैं. नेहा कक्कड़ (Neha Kakkar) के साथ उनका डांस बहुत ही कमाल का है. 
A post shared by Neha Kakkar (@nehakakkar) on Feb 17, 2019 at 9:12pm PST
नेहा कक्कड़ के इंस्टाग्राम (Neha Kakkar Instagram) पर इस वीडियो को खूब देखा जा रहा है. नेहा कक्कड़ ने मार्शमैलो के साथ अपने इस डांस वीडियो के साथ बहुत ही मजेदार कैप्शन भी लिखा है. नेहा कक्कड़ ने लिखा हैः 'जब मार्शमैलो और नेहू ने टोनी कक्कड़ के 'कोका कोला तू' पर जबरदस्त डांस किया. खुशियां फैलाने की एक कोशिश. मैलो भारत आपको बहुत प्यार करता है.' नेहा कक्कड़ के इस डांस वीडियो (Neha Kakkar Dance Video) को लगभग साढ़े तीन लाख बार देखा जा चुका है.
 
A post shared by marshmello (@marshmellomusic) on Feb 17, 2019 at 7:41pm PST
 
नेहा कक्कड़ को लेकर मार्शमैलो ने लिखा हैः 'मैंने नेहा कक्कड़ को बीबा डांस सिखाने की कोशिश की लेकिन मुझे लगता है उन्होंने मुझे ही सिखा डाला, क्या आपको लगता है कि आप हमसे बेहतर कर सकते हैं?'

बॉलीवुड फिल्म 'लुका छुपी (Luka Chuppi)' में टोनी कक्कड़ के सुपरहिट सॉन्ग 'कोका कोला तू' को इस्तेमाल किया गया है. 'कोका कोला' सॉन्ग में भाई टोनी कक्कड़ (Tony Kakkar) के साथ नेहा कक्कड़ (Neha Kakkar) ने भी अपनी आवाज दी है. 'लुका छुपी' फिल्म में इस सॉन्ग को कृति सैनन और कार्तिक आर्यन पर फिल्माया गया है. यूट्यूब पर नेहा कक्कड़ और टोनी कक्कड़ के इस सॉन्ग को लगभग छह करोड़ बार देखा जा चुका है. इस सॉन्ग को लेकर फैन्स में जबरदस्त दीवानगी है और अब मार्शमैलो ने भी इस पर ठुमके लगा दिए हैं.